
VILNIAUS R. KYVIŠKIŲ PAGRINDINĖS MOKYKLOS
NEFORMALIOJO VAIKŲ ŠVIETIMO ORGANIZAVIMO TVARKOS APRAŠAS
I SKYRIUS
BENDROSIOS NUOSTATOS
1. Vilniaus r. Kyviškių pagrindinės mokyklos neformaliojo vaikų švietimo organizavimo tvarkos aprašas (toliau – Aprašas) reglamentuoja neformaliojo vaikų švietimo (toliau – NVŠ) organizavimo mokykloje tikslą, uždavinius, principus, programų rengimą ir tvirtinimą, mokinių priėmimą, veiklos organizavimą, prieinamumą, kokybės užtikrinimą, įsivertinimą ir atsakomybę.
2. Aprašas parengtas vadovaujantis Lietuvos Respublikos švietimo įstatymu, Neformaliojo vaikų švietimo koncepcija, patvirtinta Lietuvos Respublikos švietimo ir mokslo ministro 2005 m. gruodžio 30 d. įsakymu Nr. ISAK-2695 (Lietuvos Respublikos švietimo, mokslo ir sporto ministro 2023 m. liepos 31 d. įsakymo Nr. V-1030 redakcija).
3. NVŠ yra lygiavertė Lietuvos švietimo sistemos dalis. Mokykloje NVŠ organizuojamas kaip mokinių savanoriškai pasirenkama veikla, skirta jų saviraiškai, kompetencijoms, gebėjimams ir interesams plėtoti.
4. Mokykloje vykdomas NVŠ neturi atkartoti ar dubliuoti bendrojo ugdymo programų turinio ir organizuojamas tuo metu, kai mokiniai nesimoko pagal bendrojo ugdymo programas.
5. Šio Aprašo nuostatos taikomos Mokyklos organizuojamoms NVŠ programoms ir jų vykdytojams.
II SKYRIUS
NVŠ TIKSLAS, UŽDAVINIAI IR PRINCIPAI
6. NVŠ tikslas – padėti mokiniui per pasirinktą veiklą įgyti ir plėtoti kompetencijas, pažinti save, atsakingai vertinti ir kūrybingai spręsti kylančius iššūkius, aktyviai veikti visuomenėje ir prisitaikyti prie kintančios aplinkos.
7. NVŠ uždaviniai:
7.1. ugdyti mokinio kompetencijas per pasirinktą veiklą ir saviraišką;
7.2. lavinti kritinį mąstymą, kūrybiškumą, savarankiškumą, gebėjimą pasirūpinti savimi ir orientuotis dinamiškoje visuomenėje;
7.3. ugdyti pagarbą pasaulėžiūrų, įsitikinimų, kultūrų ir gyvenimo būdų įvairovei;
7.4. padėti spręsti mokinių socialinės integracijos problemas ir sudaryti sąlygas kiekvienam mokiniui dalyvauti pagal jo galias bei poreikius;
7.5. padėti mokiniui susipažinti su pasirinkta NVŠ veikla susijusiomis profesijomis ir karjeros galimybėmis.
8. NVŠ organizuojamas vadovaujantis savanoriškumo, prieinamumo, individualizavimo, demokratiškumo, patirties ir ugdymosi grupėje principais.
III SKYRIUS
UGDOMOS KOMPETENCIJOS
9. NVŠ programose, atsižvelgiant į jų paskirtį ir turinį, ugdomos šios kompetencijos:
9.1. pažinimo kompetencija;
9.2. komunikavimo kompetencija;
9.3. kūrybiškumo kompetencija;
9.4. pilietiškumo kompetencija;
9.5. socialinė, emocinė ir sveikos gyvensenos kompetencija;
9.6. kultūrinė kompetencija;
9.7. skaitmeninė kompetencija.
10. Konkrečioje NVŠ programoje numatomos ir ugdomos tos kompetencijos, kurios tiesiogiai siejasi su programos tikslu, uždaviniais, veiklomis ir numatomais rezultatais.
IV SKYRIUS
NVŠ POREIKIO NUSTATYMAS IR PROGRAMŲ RENGIMAS
11. Mokykla kasmet tiria mokinių NVŠ poreikius ir, atsižvelgdama į mokinių interesus, amžių, ugdymosi poreikius, turimus žmogiškuosius ir materialinius išteklius bei Mokyklos ugdymo plano galimybes, formuoja NVŠ programų pasiūlą.
12. NVŠ programas gali siūlyti Mokyklos mokytojai ir kiti teisę vykdyti NVŠ veiklą turintys asmenys. NVŠ valandos popamokinei veiklai skiriamos būrelių vadovams pateikus veiklos programas – prašymus iki birželio 10 dienos (Priedas Nr. 1).
13. NVŠ programos rengiamos pagal šio Aprašo 2 priede nustatytą formą.
14. NVŠ programoje nurodoma: programos pavadinimas, tikslinė mokinių grupė, planuojamas mokinių skaičius, programos apimtis, tikslas, uždaviniai, trumpas turinio aprašymas, numatomi rezultatai bei teminis planas.
15. Parengtos NVŠ programos pateikiamos direktoriaus pavaduotojui ugdymui Mokyklos direktoriaus nustatytu terminu.
16. NVŠ programas tvirtina Mokyklos direktorius.
17. NVŠ programų valandų skaičius ir grupių skaičius nustatomas kasmet Mokyklos ugdymo plane, atsižvelgiant į mokymo lėšas, mokinių poreikius ir Mokyklos galimybes.
V SKYRIUS
NVŠ ORGANIZAVIMAS MOKYKLOJE
18. Mokyklos NVŠ veiklose gali dalyvauti 1–10 klasių mokiniai.
19. Mokiniai NVŠ programą renkasi savanoriškai. Informacija apie siūlomas programas, jų turinį, vadovus, laiką ir vietą skelbiama Mokyklos nustatytais informavimo kanalais.
20. Mokinių registracija į NVŠ programas vykdoma Mokyklos direktoriaus nustatyta tvarka ir terminais.
21. Minimalus mokinių skaičius NVŠ grupėje turi būti ne mažesnis negu Mokyklos tarybos nustatytas skaičius. Jei grupė nesusidaro, programos vykdymas gali būti nepradedamas arba, suderinus su Mokyklos administracija, mokiniams pasiūloma kita NVŠ programa.
22. NVŠ užsiėmimų tvarkaraštį, suderintą su mokinių pamokų tvarkaraščiu ir kitomis ugdymo veiklomis, tvirtina Mokyklos direktorius.
23. NVŠ užsiėmimai vykdomi pagal patvirtintą programą ir tvarkaraštį. Esant pagrįstam poreikiui, programos turinys ar tvarkaraštis gali būti koreguojamas suderinus su direktoriaus pavaduotoju ugdymui.
24. NVŠ veikla ir mokinių lankomumas fiksuojami elektroniniame dienyne pagal Mokykloje nustatytus elektroninio dienyno pildymo reikalavimus.
25. NVŠ programos vadovas apie užsiėmimų laiką, vietą ir jų pakeitimus laiku informuoja mokinius ir, kai reikia, jų tėvus (globėjus, rūpintojus) bei Mokyklos administraciją.
26. NVŠ programos vadovas užtikrina mokinių saugumą užsiėmimų metu, laikosi Mokyklos vidaus tvarkos, darbuotojų saugos, sveikatos, priešgaisrinės saugos ir kitų taikomų reikalavimų.
27. NVŠ veiklos gali būti vykdomos Mokyklos patalpose, lauke, kitose edukacinėse erdvėse, išvykose, renginiuose, konkursuose, projektuose ir kitomis programoje numatytomis formomis, laikantis Mokykloje nustatytų saugos ir išvykų organizavimo reikalavimų.
28. NVŠ veiklos mokinių atostogų metu organizuojamos vadovaujantis galiojančiais teisės aktais.
VI SKYRIUS
NVŠ PRIEINAMUMAS IR MOKINIŲ ĮTRAUKTIS
29. Mokykla siekia, kad NVŠ būtų prieinamas visiems mokiniams, atsižvelgiant į jų amžių, gebėjimus, interesus, patirtį, socialinę padėtį ir specialiuosius ugdymosi poreikius.
30. Specialiųjų ugdymosi poreikių turintiems mokiniams sudaromos galimybės dalyvauti NVŠ veiklose, prireikus pritaikant veiklos būdus, priemones, aplinką, užduotis ar pagalbos formas.
31. Formuojant NVŠ pasiūlą atsižvelgiama į mokinių poreikių tyrimo rezultatus, siekiama veiklų įvairovės ir skirtingų amžiaus grupių mokinių įsitraukimo.
32. NVŠ veiklose laikomasi lygių galimybių, nediskriminavimo, pagarbos mokinio orumui ir saugios emocinės bei fizinės aplinkos principų.
VII SKYRIUS
MOKINIŲ DALYVAVIMO, PAŽANGOS IR PASIEKIMŲ FIKSAVIMAS
33. NVŠ veikloje mokinių pažanga ir pasiekimai vertinami formuojamuoju būdu, atsižvelgiant į programos pobūdį, mokinio individualią pažangą, aktyvumą, kūrybiškumą, gebėjimų plėtrą, bendradarbiavimą ir kitus programoje numatytus kriterijus.
34. NVŠ programose nenaudojamas pažymiais grindžiamas mokinių pasiekimų vertinimas, išskyrus atvejus, kai konkrečios programos pobūdis ar kiti teisės aktai nustato kitaip.
35. Mokinių pasiekimai gali būti pristatomi parodose, koncertuose, varžybose, konkursuose, projektuose, mokyklos renginiuose, viešuose pristatymuose, kūrybinių darbų aplankuose ar kitais programai tinkamais būdais.
36. Programos vadovas sudaro sąlygas mokiniams reflektuoti savo veiklą, įsivertinti pažangą ir numatyti tolesnio tobulėjimo kryptis.
VIII SKYRIUS
NVŠ KOKYBĖS UŽTIKRINIMAS IR ĮSIVERTINIMAS
37. Už Mokykloje vykdomo NVŠ kokybę atsako Mokykla.
38. NVŠ kokybė užtikrinama planuojant veiklą, ją įgyvendinant, vertinant rezultatus ir numatant tobulinimo priemones.
39. NVŠ programų įgyvendinimą koordinuoja ir stebi direktoriaus pavaduotojas ugdymui.
40. NVŠ programos vadovas mokslo metų pabaigoje pateikia veiklos ataskaitą ir įsivertinimą pagal šio Aprašo 3 priedą.
41. Įsivertinant NVŠ veiklą atsižvelgiama į programos tikslų ir uždavinių įgyvendinimą, mokinių dalyvavimą ir lankomumą, mokinių pažangą, pasiektus rezultatus, mokinių poreikius ir grįžtamąjį ryšį, veiklos prieinamumą bei tobulintinus aspektus.
42. NVŠ įsivertinimo rezultatai naudojami planuojant kitų mokslo metų NVŠ pasiūlą, tobulinant programas ir gerinant jų kokybę.
IX SKYRIUS
NVŠ PROGRAMOS VADOVO TEISĖS, PAREIGOS IR ATSAKOMYBĖ
43. NVŠ programos vadovas turi teisę pasirinkti programos tikslams tinkamus ugdymo metodus, priemones ir veiklos formas, teikti siūlymus dėl NVŠ organizavimo ir programos tobulinimo.
44. NVŠ programos vadovas privalo:
44.1. vykdyti patvirtintą NVŠ programą ir laikytis patvirtinto tvarkaraščio;
44.2. tvarkingai ir laiku pildyti elektroninį dienyną bei kitus privalomus veiklos dokumentus;
44.3. stebėti mokinių lankomumą, pažangą ir įsitraukimą;
44.4. užtikrinti saugią, pagarbią ir įtraukią ugdymosi aplinką;
44.5. bendradarbiauti su Mokyklos administracija, mokiniais, jų tėvais (globėjais, rūpintojais) ir kitais mokytojais;
44.6. mokslo metų pabaigoje įsivertinti programos įgyvendinimą ir pateikti veiklos ataskaitą.
45. NVŠ programos vadovas atsako už programos įgyvendinimo kokybę, mokinių saugumą jam patikėtų veiklų metu, teisingą veiklos ir lankomumo apskaitą bei šiame Apraše nustatytų pareigų vykdymą.
X SKYRIUS
BAIGIAMOSIOS NUOSTATOS
46. Aprašą, jo pakeitimus ir papildymus tvirtina Mokyklos direktorius.
47. Aprašas peržiūrimas pasikeitus NVŠ organizavimą reglamentuojantiems teisės aktams, Mokyklos ugdymo planui ar atsiradus poreikiui keisti Mokyklos NVŠ organizavimo praktiką.
48. Klausimai, kurių nereglamentuoja šis Aprašas, sprendžiami vadovaujantis galiojančiais Lietuvos Respublikos teisės aktais, Mokyklos ugdymo planu ir kitais Mokyklos vidaus teisės aktais.
49. Su Aprašu NVŠ programas vykdantys darbuotojai supažindinami Mokykloje nustatyta tvarka.


Vilniaus r. Kyviškių pagrindinės mokyklos
neformaliojo vaikų švietimo organizavimo
tvarkos aprašo 1 priedas

NEFORMALIOJO VAIKŲ ŠVIETIMO
PROGRAMA - PRAŠYMAS
	
	mokslo metams   



	Programos pavadinimas
	

	Mokytojo vardas, pavardė
	

	Planuojamas valandų skaičius
	
	

	
	
	

	Mokinių amžiaus grupė (kl.)
	

	Planuojamas mokinių skaičius
	

	Programos tikslai 
	

	
	

	Programos uždaviniai
	· 

	
	

	Trumpas programos aprašymas
	

	
	

	Programoje numatyti Jūsų organizuojami renginiai arba dalyvavimas kitų švietimo įstaigų organizuojamuose renginiuose (konkursuose, parodose, varžybose, vakaronėse)
	

	
	

	
	

	
	

	

	
	


            (Vardas, pavardė)				                        (parašas)
				                                   	
	


       (data)


Vilniaus r. Kyviškių pagrindinės mokyklos
neformaliojo vaikų švietimo organizavimo
tvarkos aprašo 2 priedas


VILNIAUS R. KYVIŠKIŲ PAGRINDINĖ  MOKYKLA

	


                      (Neformaliojo vaikų švietimo būrelio  pavadinimas)

PROGRAMA


	
	mokslo metai    


   

	




                                    (Mokytojo vardas ir pavardė)
 


	

	
	klasė



	





	
	savaitinių valandų skaičius

	
	moksleivių skaičius

	
	vieta (kabinetas, salė ir kt.) 

	
	laikas



ĮVADINĖ DALIS
(trumpas programos aprašymas, situacijos analizė)
	
PROGRAMOS TIKSLAS.


PROGRAMOS UŽDAVINIAI:

NUMATOMI REZULTATAI:
1. Dalyvavimas (mokyklos ir kitų švietimo įstaigų organizuojamuose renginiuose, konkursuose ir pan.). 

1. Organizavimas (renginių, parodų, vakaronių ir pan.)
















	


            (Pedagogo parašas)         


	


 (data)



PRIDEDAMA:

Teminis kalendorinis planas (X lapai)


	


                      (Neformaliojo vaikų švietimo būrelio  pavadinimas)


TEMINIS PLANAS

	Mėnuo, savaitė
	Tema
	Val.

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	Iš viso valandų:
	




	Vadovas
	
	
	
	


		                                    (Parašas)                                              	          (Vardas, pavardė)
 



Vilniaus r. Kyviškių pagrindinės mokyklos
neformaliojo vaikų švietimo organizavimo
tvarkos aprašo 3 priedas

NEFORMALIOJO VAIKŲ ŠVIETIMO
BŪRELIO ATASKAITA
	 
	mokslo metai    




	Programos pavadinimas
	

	Mokytojo vardas, pavardė
	

	Dalyvavimas
	(mokyklos ir kitų švietimo įstaigų organizuojamuose renginiuose, konkursuose ir pan.).



	
	

	Organizavimas 

	(renginių, parodų, vakaronių ir pan.)




	
	

	Laimėjimai  

	(užimtos prizinės vietos, būrelio pasiekimai ir pan.)





	
	

	Diplomai

	(pridėti diplomų kopijas)





	
	




	
	
	


            (Vardas, pavardė)				                                                                         (parašas)
				                                   	
	


       (data)


